ປະຊາຊົນຈີນ ປະທ້ວງ ທີ່ເມືອງ Qidong 
ປະຊາຊົນ​ຢ່າງ​ນ້ອຍ 1000 ຄົນ ​ໄດ້​ພາກັນ​ເດີນ​ຂະ​ບວນ​ ເພື່ອປະທ້ວງ ແຜນການຈະສ້າງທໍ່ລະບາຍນໍ້າເປື້ອນ ຈາກໂຮງງານຜະລິດເຈ້ຍ ລົງສູ່ທະເລ.
ໃນພາກຕາເວັນອອກຂອງປະເທດຈີນ ປະຊາຊົນຢ່າງນ້ອຍ 1000 ຄົນ ໄດ້ພາກັນເດີນ ຂະບວນໄປຕາມຖະໜົນຫົນທາງ ໃນເມືອງ Qidong ແຄມຝັ່ງທະເລ ເພື່ອປະທ້ວງແຜນ ການສ້າງທໍ່ປ່ອຍນໍ້າເສຍອຸດສາຫະກໍາລົງສູ່ທະເລ ຈາກໂຮງງານຜະລິດເຈ້ຍແຫ່ງນຶ່ງ ຢູ່ ໃກ້ໆກັບເມືອງຂອງເຂົາເຈົ້າ ພວກປະທ້ວງພາກັນປີ້ນຂ້ວາມລົດລາຫລາຍໆຄັນ ແລະບຸກເຂົ້າໄປໃນໂຮງການລັດຖະ ບານທ້ອງຖິ່ນ ໃນເຊົ້າວັນເສົາມື້ນີ້ ກ່ອນຕໍາຫລວດທີ່ຖືອາວຸດຈະມາຮອດ ເພື່ອຢຸດຕິການ ກໍ່ຄວາມຮຸນແຮງດັ່ງກ່າວ ການປະທ້ວງຕໍ່ການສ້າງຄວາມເຊື່ອມເສຍຕໍ່ສິ່ງແວດລ້ອມ ໄດ້ມີຫລາຍຂຶ້ນເລື້ອຍໆໃນ ປະເທດຈີນ ບ່ອນທີ່ຄວາມຈະເລີນເຕີບໂຕດ້ານອຸດສາຫະກໍາ ຢ່າງໄວແລະບໍ່ມີການຄວບ ຄຸມ ເປັນເວລາ 3 ທົດສະວັດ ໄດ້ນໍາໄປສູ່ກໍລະນີຄົນລົ້ມເຈັບຍ້ອນພິດເຄມີເປັນຈໍານວນ ຫລວງຫລາຍ ແລະການສ້າງຄວາມຢ້ານກົວດ້ານສຸຂະພາບ ຫລາຍຄັ້ງ